cyanic-selkie/wikianc huggingface dataset:
นามิเอะ อามูโระ
นามิเอะ อามูโระ (安室奈美恵 (Amuro Namie); เกิดวันที่ 20 กันยายน ค.ศ. 1977) เป็นอดีตนักร้อง โปรดิเซอร์ นักเขียนเพลง นักเต้น และนักแแสดงชาวญี่ปุ่นที่ทำงานใน ค.ศ. 1992 ถึง 2018 อามูโระเป็นที่รู้จักจากการแหกภาพลักษณ์ไอดอลของเจป็อป ทำให้เธอเป็นป็อปคัลเจอร์ในญี่ปุ่นและเอเชีย  เธอถูกกล่าวเป็น "ดีวาแห่งยุคเฮเซ" และ "ราชินีแห่งเจป็อป" และถือว่ามีอิทธิพลและอาชีพเทียบเท่ากับศิลปิน อาทิ เจเน็ต แจ็กสัน กับมาดอนนาในโลกตะวันตก
ถือกำเนิดที่นาฮะ, จังหวัดโอกินาวะ, ประเทศญี่ปุ่น อามูโระเป็นนักร้องนำในกลุ่มซูเปอร์มังกีส์ตอนอายุ 14 ปี แม้ว่าการขายจะล้มเหลว เธอทำให้ผู้คนสนใจโดยการปล่อยซิงเกิลที่ขายดีที่สุดของกลุ่ม "ทรายมี (วาตาชิ โอะ ชินจิเตะ)"  เธอเซ้นเข้าร่วมกับเอเว็กซ์กรุปใน ค.ศ. 1995 และเผยแพร่เพลงเดียวในซิงเกิล "บอดีฟีลส์เอ็กซิต"
ในช่วงต้นของคริสต์ทศวรรษ 2000 ดนตรีของอามูโระเปลี่ยนแปลงจากดนตรีป็อปไปเป็นอาร์แอนด์บี แล้วค่อยเปลี่ยนไปเป็นแนวดนตรีอิเล็กทรอนิกส์แดนซ์
อามูระเป็นศิลปินที่มีอัลบั้มขายดีที่สุดในประเทศญี่ปุ่นโดยออริคอน ซึ่งขายไปมากกว่า 40 ฉบับ และเป็นศิลปินคนเดียวในญี่ปุ่นที่ขายอัลบั้มถึงล้านฉบับในช่วงวัยรุ่น, 20, 30 และ 40 ปี ท้ายที่สุด ในวันที่ 16 กันยายน ค.ศ. 2018 อามูโระเกษียณจากธุรกิจดนตรีและมหรสพอย่างเป็นทางการ
ผีเสื้อแห่งความลับ
ผีเสื้อแห่งความลับ (Shelter) เป็นนวนิยายเยาวชน/ลึกลับ เขียนโดย ฮาร์ลาน โคเบน เป็นงานเขียนเล่มแรกในชุด นักสืบมิคกี้ โบลิทาร์ ซึ่งมีศักดิ์เป็นหลานของไมรอน โบลิทาร์ ฉบับภาษาอังกฤษ ตีพิมพ์โดยสำนักพิมพ์โอไรออน เมื่อวันที่ 15 กันยายน พ.ศ. 2554
สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์
นามิเอะ อามูโระ
แหล่งข้อมูลอื่น
1977
ฌ็อง มีแชล ฌาร์
ฌ็อง-มีแชล อ็องเดร ฌาร์ (Jean-Michel André Jarre) นักแต่งเพลง นักดนตรีชาวฝรั่งเศส ได้รับการยอมรับเป็นผู้บุกเบิกแนวดนตรีอิเล็กทรอนิกส์ นิวเอจ และแอมเบียนต์ มีการจัดการแสดงสดประกอบเอฟเฟกต์แสง สี เสียง เลเซอร์ พลุอย่างยิ่งใหญ่ โดยเฉพาะการแสดงครั้งสำคัญในงานฉลอง 850 ปีของกรุงมอสโก ประเทศรัสเซีย เมื่อวันที่ 6 กันยายน ค.ศ. 1997 ซึ่งได้รับการบันทึกสถิติโลกกินเนสส์ ว่ามีผู้ชมมากถึงกว่า 3.5 ล้านคน
ผลงานของฌ็อง มีแชล ฌาร์ มียอดขายทั้งสิ้นกว่า 80 ล้านแผ่น โดยชิ้นที่ประสบความสำเร็จที่สุด คืออัลบั้มที่ 3 และ 4 Oxygène (1976) และ Équinoxe (1978)
ฌ็อง มีแชล ฌาร์ เกิดที่ลียง ประเทศฝรั่งเศส เป็นบุตรชายคนโตของมอริส ฌาร์ นักแต่งเพลงประกอบภาพยนตร์ เจ้าของรางวัลออสการ์ 3 รางวัล กับฟรานซ์ ฌาร์ ภรรยาคนแรก พ่อกับแม่ของเขาแยกทางกันตั้งแต่เขาอายุเพียง 5 ปี โดยมอริส ฌาร์ ย้ายไปอยู่ในสหรัฐอเมริกา ส่วนฌ็องอาศัยอยู่กับแม่ในปารีส และไม่ได้พบกับพ่อจนกระทั่งอายุ 18 ปี
อัลบั้มบันทึกการแสดงสด
{{Multi-listen-w item {{Multi-listen-w item
ปลาเกล็ดถี่ (สกุล)
ปลาเกล็ดถี่ หรือ ปลานางเกล็ด (Thynnichthys) เป็นสกุลของปลาน้ำจืดสกุลหนึ่งในวงศ์ปลาตะเพียน (Cyprinidae)
มีลักษณะสำคัญก็คือ มีส่วนหัวที่โตจนดูคล้ายปลาลิ่น (Hypophthalmichthys molitrix) ขนาดเล็ก ครีบหลังมีก้านครีบเดี่ยวที่ขอบเรียบ มีก้านครีบแขนง 8 ก้าน ไม่มีริมฝีปากบน ปากอยู่สุดปลายจะงอย ไม่มีหนวด และไม่มีซี่กรองเหงือก เกล็ดมีขนาดเล็กละเอียดมาก เป็นสีเงินแวววาวและหลุดร่วงง่าย
มักอาศัยอยู่รวมกันเป็นฝูง หากินแพลงก์ตอนหรือตะไคร่น้ำเป็นอาหาร โดยอาจปะปนอยู่กับปลาในวงศ์ปลาตะเพียนด้วยกันสกุลอื่น เช่น ปลาสร้อย เป็นต้น
จีนไทเปในเอเชียนเกมส์ 2018
ประเทศจีนไทเป เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศจีนไทเป ส่งนักกีฬาเข้าร่วมแข่ง 588 คน เพื่อแข่งขัน 45 กีฬา ผลการแข่งขันครั้งนี้ประเทศจีนไทเปได้รับ 17 เหรียญทอง 19 เหรียญเงิน และ 31 เหรียญทองแดง รวมทั้งหมด 67 เหรียญ
ปลาเกล็ดถี่ (สกุล)
พบทั้งหมด 4 ชนิด ได้แก่
จีนไทเปในเอเชียนเกมส์ 2018
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ปลาเกล็ดถี่ (สกุล)
โดยชนิดที่พบได้บ่อยและแพร่หลายที่สุด คือ ปลาเกล็ดถี่ (T. thynnoides) ที่พบได้ในทุกแหล่งน้ำของประเทศไทย (ยกเว้นแม่น้ำสาละวิน) และพบได้จนถึงแหลมมลายูและเกาะบอร์เนียว
มายเบสท์บอดี้การ์ด
มายเบสท์บอดี้การ์ด (My Best Bodyguard) เป็นภาพยนตร์ไทยแนวแอกชั่น-ดราม่า โดยเลื่อนการออกฉายเป็นวันที่ 21 ตุลาคม พ.ศ. 2553 จากกำหนดการเดิมในวันที่15 กรกฎาคม พ.ศ. 2553 ในประเทศไทย เป็นผลงานการกำกับของสิริปปกรณ์ วงศ์จริยวัตร โดยได้รับพระกรุณาจากทูลกระหม่อมหญิงอุบลรัตนราชกัญญา สิริวัฒนาพรรณวดีทรงนำแสดงพร้อมกับนักแสดงอื่นๆ อาทิ ชาคริต แย้มนาม, ดร.อาจอง ชุมสาย ณ อยุธยา, ธีรภัทร์ สัจจกุล, สงกรานต์ เตชะณรงค์ ,ชอว์น หยู และ รมิดา ประภาสโนบล
มายเบสท์บอดี้การ์ด มีที่มาจากบทเพลง "มายเบสท์บอดี้การ์ด" ที่ทูลกระหม่อมหญิงอุบลรัตนราชกัญญา สิริวัฒนาพรรณวดีทรงนำมาขับร้อง และผ่านการตีความเนื้อเพลงใหม่ซึ่งหมายถึงความรักและมนุษยธรรมของเพื่อนมนุษย์ มีวัตถุประสงค์เพื่อให้เห็นค่าในชีวิตของคนและสร้างความสามัคคี และความมีมนุษยธรรมผ่านการเล่าเรื่องของ "นิชา" ตัวละครในเรื่องซึ่งเป็นนักข่าวสาวและได้ทำการสืบความลับเกี่ยวกับไวรัสชนิดใหม่ที่สามารถฆ่าคนไทยได้ทั้งประเทศ ซึ่งได้ใช้มนุษย์เป็นเหยื่อในการทดลอง นิชาจึงพยายามทำทุกสิ่งเพื่อปกป้องคนทั้ง 7 นี้
เนื้อเรื่อง
กรุงเทพมหานคร เมืองหลวงแห่งประเทศไทย ซึ่งจะเป็นจุดเริ่มต้นของไวรัสสายพันธุ์ใหม่ ที่สามารถคร่าชีวิตคนได้ทั้งประเทศในเวลาอันรวดเร็ว นทีผู้เป็นบิดาของนิชาพยายามเตือนลูกสาวซึ่งเป็นนักข่าวให้ออกห่างจากเรื่องดังกล่าว แต่ทว่าเธอเข้าใกล้เรื่องนี้มากขึ้น บิดาจึงส่ง "ทัศน์" คอยปกป้องคุ้มครองเธอ แต่เธอก็มิได้พอใจกับการกระทำนี้นัก กรุงเทพมหานครกลายเป็นห้องทดลองทางวิทยาศาสตร์ซึ่งนิชาต้องหยุดเรื่องนี้ไว้ จึงเกิดการไล่ล่าขึ้น
การออกฉาย
สมเด็จพระเทพรัตนราชสุดา สยามบรมราชกุมารี พร้อมด้วยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จพระราชดำเนินทอดพระเนตรภาพยนตร์เรื่อง มายเบสท์บอดี้การ์ด รอบปฐมทัศน์ เมื่อวันที่ 18 ตุลาคม 2553 ณ พารากอนซีนีเพล็กซ์ ศูนย์การค้าสยามพารากอน มีนักแสดงนำและคณะผู้บริหารบริษัทฯ เฝ้าฯ รับเสด็จ โดยภาพยนตร์มีกำหนดเข้าฉายในวันที่ 21 ตุลาคม ปีเดียวกัน ภาพยนตร์ทำรายได้ 8 ล้านบาท
อิทธิกร สาธุธรรม
อิทธิกร สาธุธรรม ชื่อจริงเดิม สมชาย สาธุธรรม เกิดเมื่อวันที่ 18 สิงหาคม 2522 เป็นนักแสดงชาวไทยเกิดที่ตำบลพระสิงห์ อำเภอเมือง จังหวัดเชียงใหม่ มีชื่อเสียงจากการแสดงภาพยนตร์วีซีดี เรื่อง นางพญาแมงป่องดำ ในบทบาท ดนัย เมื่อในปี พ.ศ. 2547
ประวัติ
อิทธิกรเริ่มเข้าสู่วงการสายบันเทิงจากการถ่ายแบบและนิตยาสารต่าง ๆ ภายหลังอิทธิกรได้รับโอกาสร่วมแสดงภาพยนตร์เรื่อง นางพญาแมงป่องดำ และ คนเล่นของ เป็นต้น ต่อมาอิทธิกรได้เคยอยู่ในสังกัดอาร์เอสและรับโอกาสร่วมแสดงละคร รักนี้เคียงตะวัน แสดงคู่กับไอซ์ อภิษฎา เครือคงคา เมื่อปี พ.ศ. 2552 ออกอากาศทางช่อง 7และเป็นที่รู้จักกันในบทบาท "อัคนี" ทำให้มีผู้ติดตามรับชมละครอีกคับคั่งและเป็นละครเรื่องแรกของอิทธิกรได้ประสบความสำเร็จและมีผลงานละครต่าง ๆ คับคั่ง
ต่อมาอิทธิกรมีผลงานละครเรื่อง พยัคฆ์ยี่เก ซึ่งได้รับบทบาท "เชิด" เป็นละครแอคชั่นทำให้มีผู้ติดตามรับชมอีกคับคั่งเป็นจำนวนมาก
ชีวิตส่วนตัว
อิทธิกร เริ่มเข้าสู่วงการบันเทิงในปี พ.ศ. 2547 จนถึงปัจจุบัน เขาได้สังกัดละครโทรทัศน์ทางช่อง 7 และได้เป็นนักแสดงดาวร้าย
การขับเคลื่อนแบบอัลคับเบียร์
thumbnail|350px|การสร้างภาพสองมิติของการขับเคลื่อนแบบอัลคับเบียร์ (Alcubierre drive) แสดงบริเวณที่เป็นปฏิปักษ์กันของการขยายและหดตัวของกาล-อวกาศซึ่งพยายามจะเข้าแทนที่บริเวณตรงส่วนกลาง
การขับเคลื่อนแบบอัลคับเบียร์ (อังกฤษ : Alcubierre drive) หรือ อัลคับเบียร์เมตริก (Alcubierre metric) (หมายถึง เทนเซอร์เมตริก) เป็นแนวความคิดที่อยู่บนพื้นฐานการพิจารณาการแก้ปัญหาของสมการสนามของไอน์สไตน์ (Einstein's field equations) ในสัมพัทธภาพทั่วไปตามที่เสนอโดยนักฟิสิกส์ทฤษฎีชาวเม็กซิกันชื่อ มิเกล อัลคับเบียร์ (Miguel Alcubierre), โดยที่ยานอวกาศสามารถบรรลุการเดินทางที่เร็วกว่าแสงได้ถ้ามวลที่มีค่าเป็นลบมีอยู่จริง แทนที่จะใช้การเคลื่อนที่เกินกว่าความเร็วของแสงภายในตำแหน่งที่ตั้งของกรอบอ้างอิงของมันเอง, ยานอวกาศจะตัดข้ามผ่านระยะทางโดยหดพื้นที่ด้านหน้าของมันและขยายพื้นที่ที่อยู่เบื้องหลังทำให้เกิดการเดินทางที่เร็วกว่าแสงอย่างมีประสิทธิภาพ
วัตถุไม่สามารถเร่งอัตราเร็วได้เท่ากับอัตราเร็วของแสงภายในกาล-อวกาศปกติได้; ดังนั้น การเคลื่อนที่แบบอัลคับเบียร์จึงใช้วิธีการขยับเลื่อนพื้นที่รอบ ๆ วัตถุเพื่อให้วัตถุสามารถเคลื่อนที่มาถึงจุดหมายปลายทางได้ด้วยอัตราการเคลื่อนที่ที่เร็วกว่าแสงเมื่อเทียบกับสภาพพื้นที่ที่ปกติได้แทน แม้ว่าเมตริกที่เสนอโดยอัลคับเบียร์ จะถูกต้องในทางคณิตศาสตร์ในการที่จะมีความสอดคล้องกับสมการสนามของไอน์สไตน์, แต่ก็อาจจะไม่มีความหมายทางกายภาพหรือแสดงให้เห็นได้ว่าการขับเคลื่อนดังกล่าวจะสามารถทำให้เกิดขึ้นได้ การนำเสนอกลไกของการขับเคลื่อนแบบอัลคับเบียร์ หมายถึงความหนาแน่นของพลังงานที่มีค่าเชิงลบและดังนั้นจึงต้องมีการใช้สสารประหลาด (exotic matter), ดังนั้นถ้าสสารประหลาดที่มีคุณสมบัติที่ถูกต้องไม่มีอยู่จริงแล้วก็ไม่สามารถที่จะสร้างการขับเคลื่อนแบบนี้ขึ้นมาได้ อย่างไรก็ตาม, จากการเฝ้าติดตามอย่างใกล้ชิดจากเอกสารงานวิจัยฉบับดั้งเดิมของเขา ยังเป็นที่ถกเถียงกันอยู่ (จากข้อโต้แย้งที่พัฒนาขึ้นโดยนักฟิสิกส์ที่ได้มีการวิเคราะห์ทฤษฎีเกี่ยวกับรูหนอนทะลุได้ ) ว่า สูญญากาศแคสสิเมียร์ (Casimir vacuum) ระหว่างแผ่นเพลทคู่ขนานสองแผ่น สามารถตอบสนองต่อความต้องการพลังงานที่มีค่าเป็นลบสำหรับการขับเคลื่อนแบบอัลคับเบียร์ได้จริงหรือไม่  อีกเรื่องที่เป็นไปได้คือว่า แม้ว่าอัลคับเบียร์เมตริกจะมีความสอดคล้องกับสัมพัทธภาพทั่วไป, แต่สัมพัทธภาพทั่วไปก็ไม่ได้รวมเอากลศาสตร์ควอนตัมเข้าไว้ด้วย, และนักฟิสิกส์บางคนยังได้นำเสนอข้อโต้แย้งที่จะแสดงให้เห็นว่า ทฤษฎีโน้มถ่วงเชิงควอนตัมซึ่งรวมเอาสองทฤษฎีเข้าไว้ด้วยกันจะกำจัดการแก้ปัญหาที่อยู่ในสัมพัทธภาพทั่วไปซึ่งจะอนุญาตให้มีการเดินทางข้ามเวลาย้อนกลับไปในอดีตได้ (ดู การคาดคะเนการป้องกันของลำดับเหตุการณ์ (chronology protection conjecture)) ซึ่งการขับเคลื่อนแบบอัลคับเบียร์ก็เป็นหนึ่งในการแก้ปัญหานั้น
ประวัติ
ในปี 1994, นักฟิสิกส์ชื่อ อัลคับเบียร์ (Alcubierre) เสนอวิธีการสำหรับการเปลี่ยนแปลงรูปทรงเรขาคณิตของพื้นที่ หรือ ปริภูมิโดยการสร้างคลื่นที่จะเป็นเหตุทำให้โครงสร้างของพื้นที่ หรือ ปริภูมิข้างหน้าของยานอวกาศจะเกิดการหดตัวและพื้นที่ หรือ ปริภูมิที่อยู่เบื้องหลังของยานจะเกิดการขยายตัว ยานก็จะเกาะหรือขี่คลื่นชนิดนี้อยู่ภายในขอบเขตอาณาบริเวณของพื้นที่หรือปริภูมิที่มีลักษณะแบนราบ, ที่เรียกว่าฟองวาร์ป (warp bubble), และจะไม่เกิดการเคลื่อนที่ออกไปจากภายในอาณาบริเวณของฟองนี้ แต่จะถูกนำพาให้เกิดการเคลื่อนที่ไปตามอาณาบริเวณพื้นที่หรือปริภูมิของรอบ ๆ ตัวยานเองเพราะการกระทำของตัวขับเคลื่อนหรือไดรฟ์ชนิดนี้ คิดว่าน่าจะใช้พลังงานที่มีค่าเชิงลบมากจนกระทั่งนักวิทยาศาสตร์อย่าง แฮโรลด์ ซันนี่ ไวท์ (Harold Sonny White)  ได้กล่าวว่า ปริมาณพลังงานที่ต้องการใช้จะลดลงหากมีการเปลี่ยนจากฟองวาร์ปเป็นวงแหวนวาร์ป (warp ring)
เหตุกราดยิงขบวนรถพลเรือนในกูปิยันสก์
เมื่อวันที่ 25 กันยายน พ.ศ. 2565 ระหว่างการรุกรานยูเครนโดยรัสเซีย กองทัพรัสเซียได้กราดยิงขบวนรถพลเรือนยูเครนบนถนนสายเชื่อมระหว่างหมู่บ้านกูรือลิวกากับหมู่บ้านปิชชาแน ใกล้เมืองกูปิยันสก์ แคว้นคาร์กิว ประเทศยูเครน ส่งผลให้มีผู้เสียชีวิต 26 คน ครึ่งหนึ่งในจำนวนนี้เป็นเด็ก
ในช่วงเวลานั้นถนนสายดังกล่าวอยู่ใน "พื้นที่สีเทา" ทหารยูเครนไม่สามารถเข้าถึงจุดเกิดเหตุได้จนกระทั่งวันที่ 30 กันยายน พ.ศ. 2565
ภูมิหลัง
หมู่บ้านกูรือลิวกาตั้งอยู่ทางทิศตะวันออกเฉียงใต้ของเมืองกูปิยันสก์ซึ่งถูกกองทัพรัสเซียเข้ายึดครองเมื่อวันที่ 27 กุมภาพันธ์ พ.ศ. 2565 เพียงสามวันหลังจากเริ่มรุกรานยูเครน พื้นที่บริเวณนี้ตกอยู่ภายใต้การยึดครองของรัสเซียเป็นเวลานานกว่า 6 เดือน จนกระทั่งในช่วงปลายเดือนกันยายน พ.ศ. 2565 กองทัพยูเครนเปิดฉากรุกโต้ตอบเพื่อปลดปล่อยดินแดนที่รัสเซียยึดครองในแคว้นคาร์กิว ซึ่งรวมถึงพื้นที่ส่วนใหญ่ของเมืองกูปิยันสก์และพื้นที่โดยรอบ
การยิงโต้ตอบกันระหว่างกองกำลังรัสเซียกับกองกำลังยูเครนรุนแรงขึ้น อีกทั้งกองกำลังรัสเซียยังใช้กลยุทธ์ผลาญภพระหว่างหลบหนีการรุกคืบของกองกำลังยูเครน ชาวบ้านกูรือลิวกาส่วนหนึ่งจึงตัดสินใจอพยพออกจากพื้นที่ ตลอดเวลาหลายเดือนชาวบ้านใช้ชีวิตอยู่โดยปราศจากสัญญาณโทรทัศน์หรือสัญญาณโทรศัพท์ ท่ามกลางหมอกสงคราม พวกเขาเห็นว่าทางเลือกที่น่าจะปลอดภัยที่สุดคือการเดินทางย้อนเข้าไปในพื้นที่ที่รัสเซียยึดครอง จากนั้นค่อยแยกย้ายกันไปตามจุดหมายของแต่ละครอบครัวหรือบุคคล โดยใช้ถนนสายหนึ่งที่พวกเขาเชื่อว่าเป็นเส้นทางเดียวที่ยังใช้การได้ เนื่องจากหมู่บ้านกูรือลิวกามีลำน้ำและหนองน้ำขนาบอยู่และสะพานข้ามลำน้ำที่ถนนสายอื่นถูกทำลายหมด คนในท้องถิ่นคนหนึ่งรับหน้าที่จัดขบวนอพยพโดยเก็บเงินจากผู้ที่ต้องการอพยพคนละ 6,000 ฮรึวญา และวางแผนออกเดินทางในวันที่ 25 พฤษภาคม
ในวันที่ 27 กันยายน กองทัพยูเครนปลดปล่อยนิคมกูปิยันสก์-วุซลอวึยและหมู่บ้านใกล้เคียงได้สำเร็จ สามวันต่อมา ในวันที่ 30 กันยายน ทหารยูเครนพบศพพลเรือนหลายศพที่บริเวณรอบนอกหมู่บ้านกูรือลิวกา ศพอยู่ในรถเก๋ง 6 คันและรถมินิบัส 1 คันซึ่งถูกยิงและถูกเผาระหว่างเดินทางมุ่งหน้าไปทางหมู่บ้านปิชชาแน
การโจมตี
หลังจากที่สื่อยูเครนเผยแพร่ข่าวเกี่ยวกับการพบร่างผู้เสียชีวิตออกไป พยานในเหตุการณ์ 7 คนที่หนีรอดไปยังนิคมกิวชาริวกาก็ออกมาแสดงตัวและให้ข้อมูล ตามคำให้การของพวกเขา ในเช้าวันที่ 25 กันยายน ขบวนอพยพของพวกเขาซึ่งประกอบด้วยรถเก๋ง 6 คันและรถมินิบัส 1 คัน พร้อมด้วยพลเรือน 48 คน ออกจากหมู่บ้านกูรือลิวกาโดยใช้ถนนเลียบทางรถไฟ มุ่งหน้าไปทางเมืองสวาตอแวในแคว้นลูฮันสก์ซึ่งถูกรัสเซียยึดครองอยู่ ที่ท้ายรถมินิบัสมีป้ายเขียนติดไว้ว่า "เด็ก"
เมื่อขบวนรถมาถึงจุดเกิดเหตุในเวลาประมาณ 09:00 น. รถคันหน้าสุดของขบวนถูกซุ่มยิงจากข้างทางโดยไม่มีการเตือนล่วงหน้า จากนั้นรถคันอื่น ๆ ก็ถูกระดมยิงด้วยลูกกระสุนและลูกระเบิด หลังการยิงชุดแรกสงบลง ผู้โดยสารที่รอดชีวิตรีบหนีออกจากรถแล้วคลานเข้าไปหลบหลังคันดินข้างทางรถไฟ สักพักพวกเขาได้ยินเสียงยานพาหนะเคลื่อนตัวจึงพากันคลานเข้าไปซ่อนในดงไม้ แต่กลุ่มผู้โจมตีเริ่มยิงใส่พวกเขาต่อ ผู้รอดชีวิตคนหนึ่งเล่าว่า "เรารู้สึกว่ามันไล่ตามเรามา" จากดงไม้ริมทางรถไฟนั้น พวกเขาเดินย้อนกลับไปทิศทางเดิมโดยพยายามซ่อนตัวให้พ้นจากยานพาหนะของกลุ่มผู้โจมตีซึ่งยังคงตามล่าพวกเขา
ผู้เสียชีวิต
ระหว่างการกราดยิง ผู้อพยพในขบวนอีก 22 คนรอดชีวิตไปได้ ในจำนวนนี้มีเด็กชายอายุ 1 ขวบ และเด็กหญิงอายุ 5 ขวบครึ่ง แต่พ่อแม่ของทั้งสองเสียชีวิตในจุดเกิดเหตุ ข้อมูลเบื้องต้นระบุว่ามีผู้เสียชีวิตประมาณ 24 คน ในจำนวนนี้มีเด็ก 13 คน และหญิงมีครรภ์ 1 คน จากการตรวจสอบเพิ่มเติมของเจ้าหน้าที่ยูเครน พบศพผู้เสียชีวิตอีกศพหนึ่ง เป็นหญิงอายุ 75 ปีซึ่งคลานหนีเข้าไปในดงไม้ได้ประมาณ 200 เมตร ก่อนจะเสียชีวิตจากอาการบาดเจ็บ ต่อมาในวันที่ 17 ตุลาคม พบศพผู้เสียชีวิตเพิ่มอีก 1 ศพ เป็นชายอายุ 19 ปีซึ่งเสียชีวิตจากอาการบาดเจ็บกลางทางเดินในดงไม้หลังจากหนีออกจากจุดเกิดเหตุไปได้ 1.5 กิโลเมตร ทางการยูเครนสรุปยอดผู้เสียชีวิตจากเหตุกราดยิงครั้งนี้ไว้ที่ 26 คน ผู้เสียชีวิต 12 คนได้รับการระบุตัวตนภายในวันที่ 20 ตุลาคม
การสืบสวน
หลักฐานทางกายภาพบางส่วน (ร่างผู้เสียชีวิตและรถยนต์) ได้รับการตรวจสอบโดยผู้เชี่ยวชาญชาวฝรั่งเศส พวกเขาพบร่องรอยของการใช้กระสุนระเบิดแรงสูงขนาด 30 มิลลิเมตร และ 45 มิลลิเมตร เช่นเดียวกับลูกระเบิดโวก-17 และโวก-25 ออแลกซันดร์ ฟิลชากอว์ อัยการแคว้นคาร์กิว กล่าวว่าชิ้นส่วนกระสุนที่พบในจุดเกิดเหตุเป็นชนิดเดียวกับที่ใช้ในปืนกลหนักที่ติดตั้งบนยานพาหนะหุ้มเกราะของรัสเซีย
อีฮอร์ ชุบ อัยการอีกคนหนึ่งของแคว้นคาร์กิว กล่าวว่าพยานผู้รอดชีวิตต่างให้การสอดคล้องกันว่าทิศทางการยิงมาจากแนวรบฝั่งที่กองกำลังรัสเซียยึดครองอยู่ นอกจากนี้ พยานหลายคนยังย้ำว่าก่อนที่ขบวนรถจะไปถึงจุดเกิดเหตุ พวกเขาได้ผ่านด่านตรวจของทหารรัสเซียมาแล้ว 2 ด่านหรือมากกว่านั้น ซึ่งบ่งชี้ว่าบริเวณจุดเกิดเหตุในขณะนั้นอยู่ภายใต้การควบคุมของรัสเซีย
เซฺว จือเชียน
เซฺว จือเชียน (Joker Xue; เกิด 17 กรกฎาคม ค.ศ. 1983) เป็นนักร้องและนักแต่งเพลงชาวเซี่ยงไฮ้
เซฺว จือเชียน จบการศึกษาจากประเทศสวิตเซอร์แลนด์ ในสาขาบริหารการโรงแรมและธุรกิจบริการ ที่ กลียง (Glion Institute of Higher Education)
เข้าสู่วงการบันเทิงจีนจากการประกวดร้องเพลงในรายการโทรทัศน์เมื่อปี 2005 และได้ออกอัลบั้มเพลงในปี 2006 แต่มีชื่อเสียงในอีก 10 ปีเพราะความเป็นคนตลกขบขำ ปัจจุบันมีผู้ติดตามเขาในเวย์ปั๋วกว่า 50 ล้านคน
ดีด็อยท์เชอว็อคเคินเชา
ดีด็อยท์เชอว็อคเคินเชา (Die Deutsche Wochenschau) เป็นชื่อของชุดภาพยนตร์ข่าว ที่ออกฉายทั่วโรงภาพยนตร์ใน นาซีเยอรมนี ตั้งแต่ปี 1940 จนถึง สงครามโลกครั้งที่สองสิ้นสุดลง โดยภาพยนตร์ข่าวยังเป็นหนึ่งในเครื่องมือโฆษณาชวนเชื่อหลัก ของนาซีตลอดสงคราม
ดีด็อยท์เชอว็อคเคินเชา จะได้รับม้วนภาพยนตร์จากคลังภาพยนตร์ของหน่วยรายงานสงครามของเวร์มัคท์ (Propagandakompanien) และจากช่างภาพเด่น ๆ เช่น Hans Ertl และ Walter Frentz รวมถึงภาพจากภาพยนตร์โฆษณาชวนเชื่อ อย่าง The Eternal Jew และ Feldzug in Polen โดยผู้ให้เสียงบรรยายหลักคือ Harry Giese โดยได้รับมอบหมายให้เป็น "เสียง" ของภาพยนตร์ข่าวเหมือนเป็นเสียงแห่งเสรีภาพที่ถูกนำมาใช้กับการบรรยายข้อเท็จจริงในเครื่องมือโฆษณาชวนเชื่อของนาซี
ภาพยนตร์ข่าวมีม้วนภาพยนตร์เด่น ๆ ที่ถูกถ่ายเช่นการรบที่นอร์ม็องดี, ภาพการพบของ อดอล์ฟ ฮิตเลอร์ และ เบนิโต มุสโสลินี หลัง แผนลับ 20 กรกฎาคม และม้วนสุดท้าย (No. 755) ที่ฮิตเลอร์มอบเครื่องอิสริยาภรณ์กางเขนเหล็ก ให้กับอาสาสมัครของยุวชนฮิตเลอร์ที่สวนในทำเนียบนายกรัฐมนตรีไรช์ก่อนยุทธการที่เบอร์ลิน และสารคดีสุดท้ายคือ คนทรยศที่ศาลประชาชน ซึ่งเกี่ยวกับการพิจรณาคดีผู้สมรู้ร่วมคิดในแผนลับ 20 กรกฎาคม
เพลงชาติสาธารณรัฐสังคมนิยมโซเวียตเบียโลรัสเซีย
เพลงชาติสาธารณรัฐสังคมนิยมโซเวียตเบียโลรัสเซีย (гімн Беларуская Савецкая Сацыялістычная Рэспубліка, гимн Белорусской Советской Социалистической Республики) เป็นชื่อเพลงชาติของประเทศเบลารุสสมัยอยู่ภายใต้การปกครองของสหภาพโซเวียต (ในชื่อ "สาธารณรัฐสังคมนิยมโซเวียตเบียโลรัสเซีย") ประพันธ์เนื้อร้องโดยมิคาเอล คลีโมวิช (Michael Klimovich) ทำนองโดยเนสตาร์ ซาคาโลวสกี (Nestar Sakalowski) เมื่อปี พ.ศ. 2487 แต่ได้ใช้เป็นเพลงชาติสาธารณรัฐสังคมนิยมโซเวียตเบียโลรัสเซียจริงในปี พ.ศ. 2498 จนถึงปี พ.ศ. 2534 จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติเบลารุสหลังได้รับเอกราชจากสหภาพโซเวียต ซึ่งก็คือเพลง "มึย เบลารูซึย" ที่ใช้อยู่ในปัจจุบัน
ประวัติ
คำสั่งประธานสภาสูงสุดโซเวียตแห่งสหภาพว่าด้วย "เพลงชาติสาธารณรัฐสังคมนิยมโซเวียต".เมื่อวันที่ 3 กุมภาพันธ์ ค.ศ. 1944, จากคำสั่งดังกล่าวส่งผลให้ อาเซอร์ไบจาน และ อาร์เมเนีย ประกาศใช้เพลงชาติสาธารณรัฐโซเวียตของตนอย่างเป็นทางการ, และ ลิทัวเนีย ได้นำบทร้องของ "ทาอูทิชคา กีเอสมิ" (เพลงชาติฉบับปัจจุบัน) มาร้องในทำนองของสาธารณรัฐโซเวียต.
ประเทศโมร็อกโกในโอลิมปิกเยาวชนฤดูร้อน 2010
ประเทศโมร็อกโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโมร็อกโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 3 ชนิดกีฬา ผลการแข่งขันครั้งนี้ประเทศโมร็อกโกได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
การประชุมพ็อทซ์ดัม
การประชุมพ็อทซ์ดัม (Potsdamer Konferenz) เป็นการประชุมระหว่างสามฝ่ายแห่งฝ่ายสัมพันธมิตรในสงครามโลกครั้งที่สอง,ได้แก่ สหราชอาณาจักร, สหรัฐอเมริกา และสหภาพโซเวียต.ที่มีความเกี่ยวข้องกับการยึดครองทางทหารและทำการฟื้นฟูเยอรมนี, ชายแดน,สถานภาพของอดีตดินแดนตะวันออก, เขตแดนยุโรปทั้งหมดของสงคราม นอกจากนี้ยังได้กล่าวถึงการทำให้ประเทศเยอรมนีปลอดทหาร, การชดใช้ค่าเสียหาย และการฟ้องร้องต่อเหล่าอาชญากรสงคราม โดยการประชุมจัดขึ้นที่ ตำหนักของเจ้าชายวิลเฮล์มในเมือง พ็อทซ์ดัม เยอรมนีภายใต้การยึดครอง ตั้งแต่วันที่ 17 กรกฎาคม ถึงวันที่ 2 สิงหาคม 1945
ตำบลแฟร์เมชคอน
แฟร์เมชคอน เป็นตำบลในอำเภอกลาง เทศมณฑลแควอร์ จังหวัดฟอร์ส ประเทศอิหร่าน แบ่งออกเป็น 14 หมู่บ้าน จากสำมะโน พ.ศ. 2549 ตำบลนี้มีประชากร 6,300 คนใน 1,429 ครัวเรือน
โปรแลกติโนมา
โปรแลกติโนมา (prolactinoma) เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง
นิวไคลด์
นิวไคลด์ (Nuclide; มาจาก นิวเคลียส) คือกลุ่มลักษณะของอะตอมที่เกิดจากคุณลักษณะเฉพาะของนิวเคลียสของมัน เช่นการดูจากจำนวน Z ของโปรตอน (ประเภทจำนวนโปรตอนเท่ากัน), จำนวน N ของนิวตรอน (ประเภทจำนวนนิวตอนเท่ากัน) และระดับพลังงานของอะตอม(ประเภทพลังงานเท่ากัน)
คำว่า "นิวไคลด์" ถูกนำเสนอขึ้น โดยนาย Truman P. Kohman ในปี ค.ศ. 1947 แต่เดิม Kohman แนะนำว่านิวไคลด์หมายถึง "สายพันธ์ของนิวเคลียส" ทั้งหลายที่จะถูกกำหนดตามจำนวนที่แน่นอนของนิวตรอนและโปรตอน ดังนั้น คำนี้จึงมีความตั้งใจแต่แรกที่จะโฟกัสไปที่นิวเคลียส
Skimmer System
ระบบสกิมเมอร์ (Skimmer System) เป็นระบบหมุนเวียนของสระน้ำ ซึ่งจะมีอยู่ 2 ระบบคือ Skimmer System กับ Overflow System
ระบบสกิมเมอร์ (Skimmer System)หรือสระว่ายน้ำระบบดูด
ส่วนใหญ่จะเป็นสระว่ายน้ำแบบสำเร็จรูป ลักษณะเด่นที่เห็นได้ชัดคือ ระดับของน้ำในสระจะไม่ถึงขอบสระ จะต่ำกว่าขอบสระประมาณ 10-20 ซม.มีช่องสกิมเมอร์ติดอยู่ขอบสระ เพื่อขจัดฝุ่นละอองที่ผิวน้ำ น้ำในสระจะดูดผ่านช่องสกิมเมอร์ เพื่อไปกรองในกระบวนการบำบัดน้ำ น้ำในสระจะหมุนเวียนผ่านเครื่องกรอง และส่งมาที่ตัวสระทางหัวพ่นน้ำที่ติดพ่นไว้ ช่องสกิมเมอร์ จะทำหน้าที่ดูดสิ่งสกปรกบนผิวน้ำ และเป็นที่ต่อสายดูด และแปรงดูด เพื่อทำความสะอาดใต้สระ มีข้อดีในการสร้างสระว่ายน้ำระบบนี้คือ ราคาถูก
ธนิต อยู่โพธิ์
ธนิต อยู่โพธิ์ (ชื่อเดิม กี อยู่โพธิ์) เกิดเมื่อวันที่ 20  ตุลาคม  พ.ศ. 2450 ที่ตำบลหนองโพ อำเภอตาคลี จังหวัดนครสวรรค์ สอบไล่ได้เปรียญธรรม 9 ประโยค สำนักวัดมหาธาตุ จังหวัดพระนคร เมื่อปี พ.ศ. 2475 ขณะมีอายุ 26 ปี พรรษา 6 ภายหลังได้เข้ารับราชการในกรมศิลปากร จนกระทั่งเป็นอธิบดีกรมศิลปากร ตั้งแต่วันที่ 15 ตุลาคม พ.ศ. 2499 ได้รับยกย่องเป็นบุคคลดีเด่นแห่งชาติ สาขาพัฒนาการสังคม (ด้านศิลปวัฒนธรรม) เมื่อปี พ.ศ. 2535 เสียชีวิตเมื่อวันที่ 15 พฤษภาคม พ.ศ. 2547
รับราชการ
เริ่มรับราชการ เมื่อวันที่ 1  มิถุนายน  พ.ศ. 2477 สอบเข้ารับราชการในตำแหน่งเสมียนพนักงานชั้นจัตวา แผนกโบราณคดี  กองศิลปากร  กรมศิลปากร
ผลงาน
เมื่อครั้งดำรงตำแหน่งอธิบดีกรมศิลปากรนั้น นายธนิต อยู่โพธิ์ ได้พยายามนำเอาหลักการดำเนินงานของราชบัณฑิตยสภา สมัยสมเด็จฯ  กรมพระยาดำรงราชานุภาพเป็นนายกราชบัณฑิตยสภา และนำหลักการดำเนินงานของกรมศิลปากร  สมัยพลตรี  หลวงวิจิตรวาทการและสมัยพระยาอนุมานราชธนเป็นอธิบดีกรมศิลปากร  มาศึกษาและดำเนินตามโดยแก้ไขปรับปรุงตามสภาพแวดล้อมสมัยนั้น  ผลงานบางส่วนของท่านได้แก่
ด้านการเสริมสร้างและพัฒนาศิลปวัฒนธรรม
นอกจากนี้ยังได้ศึกษาวิจัยเครื่องแต่งกายตามสมัยประวัติศาสตร์และโบราณคดี และประดิษฐ์ขึ้นไว้  พร้อมทั้งประดิษฐ์ท่ารำขึ้นให้สอดคล้องกัน เรียกชุดระบำโบราณคดีมี 5 ชุด คือ ทวารวดี  ศรีวิชัย  ลพบุรี  เชียงแสน  สุโขทัย  และจัดแสดงถวายพระบาทสมเด็จพระเจ้าอยู่หัวทอดพระเนตร ณ บริเวณพิพิธภัณฑสถานแห่งชาติ  พระนคร   เป็นครั้งแรกเมื่อวันที่ 25  พฤษภาคม  พ.ศ. 2510 และ  4  มีนาคม  พ.ศ. 2511
ด้านงานนิพนธ์
นายธนิต อยู่โพธิ์  ได้แต่งแปล  และเรียบเรียง ตรวจแก้และตรวจสอบชำระหนังสือเรื่องต่างๆ ขึ้นไว้  200 เรื่อง  โดยทั่วไปเป็นเรื่องสารคดีทางประวัติศาสตร์โบราณคดี  ศิลปะทางนาฏศิลป์และดุริยางคศิลป์  เรื่องเกี่ยวกับวัฒนธรรมและศาสนา  ส่วนมากพิมพ์เผยแพร่แล้ว  เช่น ประวัติเสียดินแดนสยาม 8 ครั้ง  เรื่องทางโบราณคดี เช่น สุวรรณภูมิ พระพุทธรูปศิลาขาวสมัยทวารวดี ฯลฯ  เรื่องทางวรรณคดี เช่น ประวัติและโคลงกำสรวลศรีปราชญ์  วรรณคดีกับชีวิตและการเมือง ฯลฯ  เรื่องทางนาฏศิลป์และดุริยางคศิลป์ เช่น โขน ศิลปะละครรำหรือคู่มือนาฏศิลป์ไทย ฯลฯ  เรื่องทางศิลปะ เช่น ศิลปะและศีลธรรม ความหมายและจิตวิทยาเกี่ยวกับสี ฯลฯ   เรื่องทางศาสนา  เช่น ภาวะเศรษฐกิจสมัยพุทธกาล  ตำนานเทศน์มหาชาติ ฯลฯ   สำหรับเรื่องเกี่ยวกับวัฒนธรรมไม่ได้จัดพิมพ์เป็นเล่ม  แต่ด้วยความปรารถนาที่จะเผยแพร่ศิลปวัฒนธรรมประเพณีของไทยให้เป็นที่รู้จักกันแพร่หลายทั่วโลก  ท่านได้ร่วมกับเจ้าคุณพระยาอนุมานราชธนจัดทำหนังสือชุดวัฒนธรรมไทยขึ้นชุดหนึ่ง  เรียกว่า "Thai Culture Series"  ต่อมาได้จัดทำขึ้นใหม่ และเปลี่ยนชื่อว่า "Thai Culture, New Series" เป็นอนุสารอังกฤษว่าด้วยขนบธรรมเนียมประเพณี  และศิลปวัฒนธรรมของไทย  โดยไม่ใช้งบประมาณของทางราชการและได้ส่งไปจำหน่ายในสหรัฐอเมริกา  และต่อมาได้พิจารณาเห็นว่าเป็นประโยชน์ส่วนรวมของชาติ  จึงติดต่อขอทำความตกลงกับสำนักงบประมาณก็ได้รับอนุมัติและจัดงบประมาณค่าจัดพิมพ์และเผยแพร่ให้แก่กรมศิลปากรต่อมา
อื่นๆ
1. เมื่อดำรงตำแหน่งอธิบดีกรมศิลปากร  และเป็นผู้อำนวยการมหาวิทยาลัยศิลปากรได้ฟื้นฟูปรับปรุงทั้งสถานที่และอาจารย์กับทั้งหลักสูตรให้ได้มาตรฐานตามระบบการศึกษาในมหาวิทยาลัยอื่นๆ  กล่าวคือ ปรับปรุงสถานที่เรียนจากโรงไม้เป็นอาคารก่อตึก   ปรับปรุงอาจารย์ซึ่งก่อนหน้านั้นมีฐานะเป็นลูกจ้างต่างจากมหาวิทยาลัยอื่นๆ  ซึ่งเป็นข้าราชการประจำโดยเสนอพระราชบัญญัติมหาวิทยาลัยศิลปากรฉบับใหม่ให้ยกฐานะเป็นข้าราชการสืบมาจนบัดนี้  ส่วนหลักสูตรมหาวิทยาลัยศิลปากรก็ปรับปรุงมาโดยลำดับ
2. ดำเนินการขอตั้งงบประมาณประจำ  จัดให้มีการแสดงศิลปกรรมแห่งชาติเป็นประจำปี
3. ได้รับมอบหมายจากรัฐบาลให้นำคณะนาฏศิลป์ของกรมศิลปากร  ไปแสดงเป็นการเจริญสันถวไมตรีในประเทศต่างๆ
4. ได้เดินทางไปประชุมสภาการพิพิธภัณฑ์ระหว่างชาติทั้งในแถบประเทศตะวันตกและตะวันออก  ได้รับเชิญไปดูงานในประเทศต่างๆ  และรัฐบาลเคยส่งไปดูงานในยุโรปหลายประเทศ  เช่น อังกฤษ  ฝรั่งเศส  อิตาลี เป็นต้น
5. ได้รับคำสั่งจากรัฐบาลสมัยต่างๆ ให้เป็นผู้ดำเนินการจัดการแสดงนาฏศิลป์ไทยถวาย พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ ทรงต้อนรับประมุขของประเทศต่างๆ และเจ้านายคนสำคัญ  ตลอดทั้งพระราชอาคันตุกะอื่นๆ อีกหลายท่านและหลายครั้ง
เป็นที่ทราบกันว่านาฏศิปล์ที่เคยเจริญรุ่งเรืองมาตั้งแต่ต้นสมัยกรุงรัตนโกสินทร์ จนถึงสมัยรัชกาลที่ 6 หลังจากการเปลี่ยนแปลงการปกครองแล้ว นับวันจะเสื่อมโทรมลงไป เพราะขาดผู้สนใจสนับสนุน ภาระอันหนักจึงตกอยู่กับนายธนิต อยู่โพธิ์ หัวหน้ากองการสังคีต ที่ต้องฟื้นฟูปรับปรุงศิลปะด้านนาฏศิลป์ด้วยความลำบากยากเย็นตลอดมา และต้องประสบอุปสรรคนานาประการ แต่ด้วยจิตใจที่มุ่งมั่นในการปรับปรุงฟื้นฟูศิลปะแขนงนี้ให้จงได้ ท่านจึงได้ทุ่มเททำงานนี้อย่างจริงจัง โดยเริ่มปรับปรุงโขนละคร ในตอนแรกท่านยึดโรงเรียนนาฏศิลป์ (ปัจจุบันเรียนวิทยาลัยนาฏศิลป์) เป็นหลัก ท่านเน้นหนักไปในการเรียนวิชาศิลปะโขน ละคร ดนตรีไทย ดนตรีสากล และขับร้อง ได้เชิญศิลปินที่มีฝีมือทางด้านนาฏศิลป์และดนตรีจากบุคคลภายนอกมาร่วมเป็นครูฝึกสอนและถ่ายทอดศิลปะให้กับนักเรียนโรงเรียนนาฏศิลป์ ในระยะแรกๆ มีนักเรียนเพียงไม่กี่คน ต่อมาค่อยๆ เพิ่มมากขึ้น เมื่อนักเรียนเรียนจบแล้ว ท่านหาทางให้มีโอกาสได้แสดงนาฏศิลป์และดนตรีให้ประชาชนชม ในการนี้ท่านได้จัดการซ่อมแซมโรงละครศิลปากร ซึ่งตั้งอยู่ติดกับพระที่นั่งศิวโมกขพิมาน ในบริเวณพิพิธภัณฑ์สถานแห่งชาติ กำหนดจัดแสดงโขน ละคร ปีละ 2 เรื่อง จนเป็นที่นิยมของผู้ชมเพิ่มขึ้นตามลำดับ
นอกจากโขน ละครแล้ว ท่านยังสนับสนุนให้เกิดนาฏศิลป์แบบคลาสสิก ทั้งยังให้ครูนาฏศิลป์อนุรักษ์และพัฒนานาฏศิลป์พื้นบ้านในท้องถิ่นต่างๆ เช่นการเต้นกำรำเคียวของชาวอำเภอพยุหะคีรี จังหวัดนครสวรรค์ นำออกแสดงเมื่อ พ.ศ. 2504 การรำเหย่ยจากชาวบ้านที่หมู่บ้านเก่า ตำบลจระเข้เผือก อำเภอเมืองกาญจนบุรี จังหวัดกาญจนบุรี นำออกแสดงเมื่อ พ.ศ. 2506
ผลงานด้านนาฏศิลป์ชิ้นเยี่ยม คือ ระบำโบราณคดีซึ่งประกอบด้วยระบำ 5 ชุดคือระบำทวารวดี ระบำศรีวิชัย ระบำลพบุรี ระบำเชียงแสน และระบำสุโขทัย จัดแสดงถวายทอดพระเนตรหน้าพระที่นั่งพระบาทสมเด็จพระปรมินทรมหาภูมิพลอดุลยเดช เป็นปฐมฤกษ์ เนื่องในวโรกาสเสด็จพระราชดำเนินทรงเปิดพิพิธภัณฑ์สภานแห่งชาติพระนคร เมื่อวันที่ 25 พฤษภาคม 2510
ตลอดเวลาที่ท่านดำรงตำแหน่งอธิบดีกรมศิลปากร ศิลปินทั้งหลายได้รับการเชิดชูสนับสนุนเจริญรุ่งเรืองในหน้าที่ราชการ เป็นถึงข้าราชการชั้นเอก ชั้นพิเศษมากมายหลายคน ส่วนทางด้านศิลปะก็เจริญรุ่งเรืองเป็นอย่างยิ่งในยุคนั้น
นายธนิต อยู่โพธิ์ เกษียณอายุราชการเมื่อวันที่ 30 กันยายน พ.ศ. 2511 รวมอยู่ในชีวิตราชการทั้งสิ้น 34 ปี 5 เดือน
แซรอสดวงอาทิตย์ที่ 132
แซรอสชุดที่ 132 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ประกอบด้วยสุริยุปราคาบางส่วน 20 ครั้ง สุริยุปราคาวงแหวน 33 ครั้ง สุริยุปราคาผสม 2 ครั้ง สุริยุปราคาเต็มดวง 7 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1751 – พ.ศ. 3013 กินเวลาทั้งสิ้น 1262.11 ปี
แซรอสดวงอาทิตย์ที่ 132 นี้เชื่อมโยงกับแซรอสดวงจันทร์ที่ 125
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
ฮารุนะ
ฮารูนะหรือฮารุนะ สามารถหมายถึง
ตำบลบางพูด
ตำบลบางพูด สามารถหมายถึง
สกุลขนุน
สกุลขนุน หรือ Artocarpus เป็นสกุลของพืชในวงศ์ขนุนประมาณ 60 ชนิดเป็นไม้พุ่มและไม้ยืนต้น พบในเอเชียตะวันออกเฉียงใต้ และแถบมหาสมุทรแปซิฟิก พืชในสกุลนี้หลายชนิด เช่น ขนุน สาเกหรือจำปาดะ ผลใช้รับประทานได้
สกุลย่อย
งานวิจัยทางด้านการจัดจำแนกในปัจจุบันได้ศึกษาการจัดเรียงตัวของใบ กายวิภาคของใบ ได้แบ่งสกุลนี้ออกเป็นสองสกุลย่อยคือ: สกุล Prainea ใกล้เคียงกับสกุลย่อย Pseudojaca มาก ทำให้นักวิจัยบางกลุ่มยกเอาสกุลนี้มาเป็นสกุลย่อยที่สามในสกุลขนุน
ตำบลแควอร์
แควอร์ เป็นตำบลในอำเภอกลาง เทศมณฑลแควอร์ จังหวัดฟอร์ส ประเทศอิหร่าน แบ่งออกเป็น 19 หมู่บ้าน จากสำมะโน พ.ศ. 2549 ตำบลนี้มีประชากร 23,118 คนใน 4,982 ครัวเรือน
บาร์
บาร์ อาจหมายถึง
หลอก (ชุดไมรอน โบลิทาร์)
นวนิยายเรื่องนี้ได้รับรางวัล RBA International Prize for Crime Writing ประจำปี ค.ศ. 2010
เรื่องย่อ
ซูซซ์ ที อดีตนักเทนนิสสาวดาวรุ่งกำลังท้องได้แปดเดือน สามีของเธอ เล็กซ์ ไรเดอร์ เป็นสมาชิกวงร็อคระดับตำนาน ซูซซ์มาหาไมรอนและขอให้เขาตามหาตัวเล็กซ์ที่หนีหายไปหลังจากอ่านข้อความที่มีคนมาเขียนไว้ในเฟซบุ๊กของซูซซ์ คำสองคำที่ร้ายแรงพอที่จะเปลี่ยนแปลงทุกอย่าง รวมถึงชีวิตของไมรอนและวินเองด้วย
ในระหว่างที่ตามหาตัวเล็กซ์ ไมรอนได้พบกับผู้หญิงที่เขาเกลียดที่สุด คิตตี้ โบลิทาร์ ภรรยาของแบรด น้องชายที่แตกคอกับเขาและเป็นฝ่ายออกจากบ้านไป ไมรอนพยายามตามหาคิตตี้ เพราะตลอดเวลาสิบกว่าปีนั้นเขาไม่ได้รับข่าวคราวใด ๆ จากแบรดเลย ไมรอนเองก็ไม่ได้คิดว่าการกลับมาของคิตตี้ในครั้งนี้จะทำให้หลายอย่างเปลี่ยนไปแบบไม่อาจกลับไปเป็นเหมือนเดิมได้ และเขายังได้รู้อีกด้วยว่า ความจริงที่น่าเกลียดที่สุด ก็ยังดีกว่าคำโกหกที่สวยหรูที่สุด
เลย์ลา (วิดีโอเกม)
เลย์ลา (อักษรโรมัน: Layla; คาตากานะ: レイラ) เป็นวิดีโอเกมแอ็กชันเลื่อนด้านข้างที่ผลิตโดยบริษัทดีบี-ซอฟต์ ซึ่งเปิดตัวใน ค.ศ. 1986 เฉพาะสำหรับระบบแฟมิลีคอมพิวเตอร์ (นินเท็นโดเอนเตอร์เทนเมนต์ซิสเตมเวอร์ชันญี่ปุ่น)
รูปแบบการเล่น
ในเรื่องราวที่ได้รับแรงบันดาลใจจากซีรีส์ 2 สิงห์สาวเดอร์ตี้แพร์ เลย์ลาสมาชิกกลุ่มกองกำลังพิเศษแคตวัย 17 ปี จำเป็นต้องช่วยเหลือไอริส ผู้ร่วมทีมของเธอที่ถูกลักพาตัว โดย ดร. มานิโตกะ ผู้ชั่วร้าย เกมนี้ต้องสำรวจดาวเคราะห์น้อยแปดดวงเพื่อค้นหาไอริส ซึ่งแต่ละดวงแบ่งออกเป็นสองส่วน: ส่วนแรกเกี่ยวข้องกับพื้นผิวของดาวเคราะห์น้อย ในขณะที่ส่วนที่สองเกี่ยวข้องกับฐานศัตรูที่แท้จริง
หน้าจอของเกมจะเลื่อนจากซ้ายไปขวาเสมอและไม่ยอมให้มีการย้อนรอยในทุกด่าน ในขณะที่นำทางผ่านภายในที่เหมือนถ้ำของดาวเคราะห์น้อย จะต้องเอาดิสก์พาสเวิร์ดคืนมา โดยในตอนท้ายของแต่ละฐานมีบอสที่ต้องกำจัด และเมื่อพลังชีวิตของผู้เล่นเป็นศูนย์ เธอจะตายและเสียหนี่งชีวิตทันที ส่วนพาสเวิร์ดจะแสดงหลังจากผู้เล่นเกมโอเวอร์เพื่อให้ผู้เล่นสามารถดำเนินการต่อได้ในภายหลัง
เกมนี้สามารถใช้ปืนได้หลายแบบนอกเหนือจากระเบิดมือ ซึ่งปืนพกเป็นอาวุธเริ่มต้นของผู้เล่น แต่สามารถหาอาวุธที่ทรงพลังกว่านี้ได้จากการสำรวจ และอาวุธทุกชนิดมีจำนวนการใช้จำกัด นอกจากนี้ บล็อกบางบล็อกสามารถทำลายได้โดยใช้อาวุธที่ผู้เล่นเลือก ซึ่งบล็อกที่ทำลายได้และทำลายไม่ได้บางครั้งก็แยกไม่ออก ส่วนด่านโบนัสที่แบ่งสรรไปทั่วทั้งเกมทำให้ผู้เล่นสามารถทำลายฝูงบินของยานข้าศึกได้ในขณะที่พวกมันไม่สามารถโจมตีได้อย่างสมบูรณ์
การตอบรับ
เมื่อเกมเลย์ลาได้รับการประกาศในเดือนสิงหาคม ค.ศ. 1986 ซึ่งเดิมกำหนดว่าจะมาในเดือนกันยายน เกมดังกล่าวได้รับการกล่าวถึงว่ามีวีรสตรีเป็นคนที่สองในแฟมิคอม ต่อจากวาลคิรีจากเกมวาลคิรีโนะโบเค็ง: โทกิโนะคางิเด็นเซ็ตสึ (ส่วนเพศของซามุส อารัน จากเกมเมทรอยด์เป็นความลับ) อย่างไรก็ตาม ได้มีเกมที่มีตัวละครเอกเป็นผู้หญิงเพิ่มขึ้น เช่น อะธีนา, เดอะวิงออฟมาดูลา และกอลฟอร์ซ ซึ่งปรากฏในช่วงเวลาเดียวกันกับที่เปิดตัวในเดือนธันวาคมในที่สุด โดยเมื่อเปิดตัว เลย์ลาได้รับ 26 คะแนนจากเต็ม 40 คะแนน (5, 7, 7, 7 คะแนน โดยนักวิจารณ์สี่คน) ในนิตยสารแฟมิซือรายสัปดาห์ ซึ่งสามคนชื่นชมความน่ารักในคำอธิบายของพวกเขา ส่วนนักวิจารณ์สามคนจากมารุกัตสึ เอฟซี ให้คะแนนรวมที่ 11 จากเต็ม 15 คะแนน (4, 4, 3 คะแนน โดยนักวิจารณ์สามคน)
เนเธอร์แลนด์แอนทิลลีสในโอลิมปิกเยาวชนฤดูร้อน 2010
ประเทศเนเธอร์แลนด์แอนทิลลีส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเนเธอร์แลนด์แอนทิลลีสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศเนเธอร์แลนด์แอนทิลลีสได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
เดย์ดอนต์แคร์อเบาต์อัส
เดย์ดอนต์แคร์อเบาต์อัส (They Don't Care About Us) เป็นเพลงซิงเกิลเดียวที่ 4 ของMichael Jackson วางจำหน่ายโดยอีพิกเมื่อวันที่ 31 มีนาคม ค.ศ. 1996 จากอัลบั้มฮิสทรี: พาสต์เพรเซนต์แอนด์ฟิวเจอร์บุ๊ก 1
เพลงนี้มาพร้อมกับ 2 ผู้กำกับมิวสิควิดีโอ โดย เป็นครั้งแรกที่ไปถ่ายทำที่ประเทศบราซิล บริเวณสลัมในเมืองรีโอเดจาเนโร ที่เรียกว่าDona Marta และซัลวาดอร์ เจ้าหน้าที่รัฐพยายามที่จะห้ามการผลิตวิดีโอทุกมุม เพราะกลัวจะเกิดความเสียหายของภาพพวกเขาในพื้นที่ และโอกาสในการแสดงละครในโอลิมปิก 2004 ที่ยังคงอาศัยอยู่ในพื้นที่ที่มีความสุขที่จะเห็นนักร้องโดยหวังที่ปัญหาของพวกเขาจะทำให้มองเห็นให้กับผู้ชมที่กว้างขึ้น
อุทยานแห่งชาติเขาค้อ
อุทยานแห่งชาติเขาค้อ เป็นอุทยานแห่งชาติในท้องที่อำเภอหล่มเก่า อำเภอหล่มสัก อำเภอเขาค้อ และอำเภอเมืองเพชรบูรณ์ จังหวัดเพชรบูรณ์
ประวัติ
อุทยานแห่งชาติเขาค้อจัดตั้งอย่างไม่เป็นทางการเมื่อวันที่ 1 พฤษภาคม พ.ศ. 2538 อยู่ในพื้นที่ของจังหวัดเพชรบูรณ์ บริเวณเขตป่าสงวนแห่งชาติป่าเขาโปลกหล่น ซึ่งเดิมนั้นเป็นวนอุทยานน้ำตกธารทิพย์ เดิมมีเนื้อที่ประมาณ 14 ตารางกิโลเมตร หรือ 8,750 ไร่
ลักษณะภูมิประเทศ
มีลักษณะเป็นภูเขาทอดยาวตามแนวทิศเหนือไปทิศใต้ ตอนบนสุดเป็นภูเขาสูงชัน มีความสูง จากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร และเนื่องจากภูเขาในแถบนี้เป็นภูเขาที่การจากการยกตัวในอดีตทำให้มีลักษณะเป็นภูเขาหินทรายยอดราบ หรือมีที่ราบอยู่บานยอดเขา เช่น แหล่งท่องเที่ยวของเพชรบูรณ์ “ภูทับเบิก” เป็นภูสูงจากระดับน้ำทะเลปานกลาง 1,786 เมตร และบริเวณตอนใต้ของพื้นที่สำรวจในเขตอำเภอเขาค้อ และอำเภอเมืองเพชรบูรณ์ (บริเวณเขาย่า) จะมีลักษณะเป็นสันเขายาวลาดลงทางทิศเหนือ – ตะวันตก แต่บริเวณเชิงเขาค้อ ในเขตอำเภอหล่มเก่า อำเภอหล่มสัก อำเภอเขาค้อ (ทางส่วนตะวันตก) จะเป็นหน้าผาสลับซับซ้อน อันเนื่องมาจากการกัดเซาะ เพราะบริเวณขอบเขานั้น เป็นหินทรายที่ยังจับตัวกันไม่แน่น ทำให้ง่ายต่อการกัดเซา
เขาค้อเป็นแหล่งกำเนิดของแม่น้ำลำธาร มากมายหลายสายซึ่งทางด้านทิศตะวันออก จะไหลลงสู่แม่น้ำป่าสัก ส่วนทางด้านทิศตะวันตกจะไหลลงสู่ แม่น้ำยม และแม่น้ำน่าน
ลักษณะภูมิอากาศ
ฤดูหนาว ประมาณเดือนพฤศจิกายน-กลางเดือนกุมภาพันธ์ อุณหภูมิค่อนข้างหนาวเย็น ฤดูร้อน ประมาณกลางเดือนกุมภาพันธ์-กลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน ฤดูฝน ประมาณกลางเดือนพฤษภาคม-เดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุก 70% ของทั้งปี
ทรัพยากรป่าไม้และสัตว์ป่า
อุทยานแห่งชาติเขาค้อมีทั้งป่าธรรมชาติและป่าปลูก (เป็นป่าปลูกกว่าร้อยละ 50 ของพื้นที่) ประกอบด้วยป่าเบญจพรรณ ป่าเต็งรังหรือป่าแดง ป่าดงดิบ ทุ่งหญ้า มีพันธุ์ไม้มีค่าทางเศรษฐกิจหลายชนิด เช่น ยาง สัก ประดู่ แดง มะค่าโมง เต็ง รัง ตะเคียนทอง สนเขา ก่อ สมุนไพร กล้วยไม้ป่าต่างๆ นอกจากนี้ยังพบสัตว์ป่า เช่น ช้างป่า เสือไฟ หมูป่า กระจง เม่น กระต่ายป่า ค่าง อีเห็น ตะกวด ไก่ป่า ลิงลมหรือนางอาย งูชนิดต่าง ๆ และนกชนิดต่าง ๆ มากกว่า 100 ชนิด
ซี-130 เฮอร์คิวลิส
ซี-130 เฮอร์คิวลิส (Lockheed C-130 Hercules) เป็นเครื่องบินลำเลียงใช้เครื่องยนต์เทอร์โบใบพัด 4 เครื่องยนต์ ได้ถูกใช้งานอย่างแพร่หลายและยาวนานที่สุด เครื่องเฮอร์คิวลิสบินครั้งแรกเมื่อ 23 สิงหาคม พ.ศ. 2497 เริ่มประจำการในกองทัพอากาศสหรัฐ เมื่อพ.ศ. 2497 เฮอร์คิดลิสได้รับการพัฒนาตลอดมา และใช้กันในหลายประเทศ
ในปี พ.ศ. 2511 เฮอร์คิวลิสได้เริ่มเข้าสู่การบินพาณิชย์โดยกำหนดสัญลักษณ์ใหม่สำหรับรุ่นใช้งานทางพลเรือนเป็น ล็อกฮีดแอล 100 เฮอร์คิวลิส ซึ่งมีลำตัวยาวกว่าเฮอร์คิวลิสทางการทหาร และต่อมาได้มีการพัฒนาเฮอร์คิวลิส เป็นเครื่องบินลำเลียงชั้นสูง ชื่อรุ่นว่า แอ็ดวานซ์ เฮอร์คิวลิส
ตลอดการใช้งานของมันเครื่องตระกูลเฮอร์คิวลิสนั้นได้ทำหน้าที่ในกองทัพของหลายประเทศ ทั้งปฏิบัติการพลเรือนและช่วยเหลือมนุษย์ มันเป็นตระกูลที่มีการผลิตต่อเนื่องยาวนานที่สุดในประวัติศาสตร์เครื่องบินทางทหาร ในปีพ.ศ. 2550 ซี-130 ได้กลายมาเป็นเครื่องบินลำที่ห้า ต่อจากอิงลิช อิเลคทริก แคนเบอร์รา บี-52 สตราโตฟอร์เทรส ตูโปเลฟ ตู-95 และเคซี-135 สตราโตแทงค์เกอร์ ที่ถูกใช้ติดต่อกัน 50 ปีโดยกองทัพอากาศสหรัฐ ซี-130 ยังเป็นอากาศยานทางทหารเพียงแบบเดียวที่ยังคงทำการผลิตมา 50 ปีโดยลูกค้ารายเดิม จนได้พัฒนาเป็นซี-130เจ ซูเปอร์เฮอร์คิวลิส
ในประเทศไทย ซี-130 เป็นเครื่องบินของกองทัพอากาศเข้าประจำการในปี พ.ศ. 2523 ให้บริการสำหรับขนส่งข้าราชการของหน่วยงานรัฐ ที่ต้องไปราชการหรือปฏิบัติภารกิจตามหัวเมืองต่าง ๆ และภารกิจอื่นอีกมากมาย เช่น ภารกิจสำนักพระราชวัง ลงตรวจพื้นที่ที่ได้รับภัยพิบัติธรรมชาติ รับ-ส่งคณะ ครม. สับเปลี่ยนกำลังพล ลำเลียงผู้เสียชีวิต ฯลฯ มีชื่อเรียกอย่างติดตลกในหมู่นักข่าวว่า "หมูหิน" เนื่องจากรูปร่างในส่วนหัวเครื่องที่มีส่วนจมูกยื่นออกมาสีดำคล้ายหมู ส่วนลำตัวที่ดูอ้วนๆ และด้วยการที่มันสามารถปฏิบัติภารกิจหนักๆ ต่างๆ ได้อย่างมากมายเกินความคุ้มค่า
เบื้องหลังและความต้องการ
ในสงครามเกาหลีที่เริ่มขึ้นเมื่อปีพ.ศ. 2493 ได้แสดงให้เห็นว่ายานขนส่งจากสงครามโลกครั้งที่สอง อย่าง ซี-119 ฟลายอิ่งบ็อกซ์คาร์ ซี-47 สกายเทรน และซี-46 คอมมานโด เริ่มไม่เหมาะกับสงครามยุคใหม่ ดังนั้นในวันที่ 2 กุมภาพันธ์ พ.ศ. 2494 กองทัพอากาศสหรัฐจึงทำการประกาศหาเครื่องบินขนส่งแบบใหม่ต่อโบอิง ดักลาส แฟร์ไชลด์ ล็อกฮีด มาร์ติน เชส แอร์คราฟท์ นอร์ธ อเมริกัน นอร์ทธรอป และแอร์ลิฟท์ อิงค์ เครื่องบินขนส่งลำใหม่นี้จะสามารถบรรทุกผู้โดยสารได้ 95 คน ทหาร 72 นายหรือพลร่ม 64 นาย โดยมีพิสัย 2,000 กิโลเมตร สามารถบินขึ้นจากลานบินสั้นๆ ได้ และสามารถบินได้โดยใช้เพียงเครื่องยนต์เดียว
แฟร์ไชลด์ นอร์ธ อเมริกัน มาร์ติน และนอร์ทธรอปได้ปฏิเสธที่จะเข้าร่วม ทำให้เหลืออีกห้าบริษัทพร้อมแบบทั้งสิบ ล็อกฮีดสองแบบ โบอิงหนึ่งแบบ เชสสามแบบ ดักลาสสามแบบ แอร์ลิฟท์หนึ่งแบบ การแข่งขันนั้นสูสีกันมากระหว่างล็อกฮีดสองแบบที่ขนาดเบากว่าและแบบของดักลาสที่มีสี่เครื่องยนต์
ทีมออกแบบของล็อกฮีดนำโดยวิลลิส ฮอร์คกินส์ เริ่มด้วยข้อเสนอ 130 หน้าสำหรับล็อกฮีด แอล-206 และแบบสองเครื่องยนต์กับอีกแบบที่ขนาดใหญ่กว่า ฮอล ฮิบบาร์ด รองประธานล็อกและหัวหน้าวิศรกรของล็อกฮีด ได้เห็นข้อเสนอและส่งมันให้กับเคลลี่ จอห์นสัน ทั้งฮิบบาร์ดและจอห์สันได้เซ็นข้อเสนอและบริษัทก็ชนะสัญญาสำหรับการออกแบบโมเดล 82 ในวันที่ 2 กรกฎาคม พ.ศ. 2494
การบินครั้งแรกของวายซี-130 เกิดขึ้นในวันที่ 23 สิงหาคม พ.ศ. 2497 วายซี-130 ที่บินโดยแสตนลีย์ เบลซ์และรอย วิมเมอร์ทำการบินนาน 61 นาทีไปยังฐานทัพอากาศเอ็ดเวิร์ด แจ็ค เรียลและดิกแสตนตันได้ทำหน้าที่เป็นวิศวกรการบิน เคลลี่ จอห์นสันได้บินเครื่องพี2วี เนปจูนของเชส
การผลิต
หลังจากที่ต้นแบบทั้งสองสมบูรณ์ การผลิตก็เริ่มขึ้นในจอร์เจีย ที่ซึ่งมีซี-130 มากกว่า 2,300 ถูกสร้างขึ้น
ซี-130บี
รุ่นบีนั้นพัฒนาขึ้นมาเพื่อเติมเต็มรุ่นเอซึ่งถูกส่งมอบไปก่อนหน้า และมันมีจุดเด่นใหม่ๆ โดยเฉพาะความจุเชื้อเพลิงเพื่อทำหน้าที่เติมเชื้อเพลิง มีการใช้ใบพัดฮาร์ทเซลแบบสี่ใบพัดแทนที่แบบเก่าที่มีสามใบพัด รุ่นบีได้เข้ามาแทนที่รุ่นเอในฝูงบินขนส่งทหารที่ 314 และ 463 ในสงครามเวียดนามมีสี่ฝูงบินที่เข้าร่วมกับฝูงบินขนส่งทหารทางยุทธวิธีที่ 463 ที่ตั้งฐานอยู่ที่สนามบินคลาร์กและแมกแทนในฟิลิปปินส์ มันถูกใช้เพื่อการลำเลียงทางอากาศในเวียดนามใต้ ในปีพ.ศ. 2512 ได้มีภารกิจทิ้งระเบิดเอ็ม-121 ขนาด 4,534 กิโลกรัมเพื่อเคลียร์ทางให้กับเฮลิคอปเตอร์ เมื่อสงครามเวียดนามสิ้นสุดลงรุ่นบีของฝูงบินที่ 463 และรุ่นเอของฝูงบินที่ 374 ก็ถูกย้ายกลับไปยังสหรัฐซึ่งพวกมันส่วนมากถูกมอบให้กับกองกำลังสำรองทางอากาศและยามชายฝั่ง อีกบทบาทหนึ่งของรุ่นบีคือนาวิกโยธิน ซึ่งมันได้ทำหน้าที่แทนซี-119 หลังจากที่ซี-130ดีของกองทัพอากาศได้พิสูจน์ว่ามันมีประโยชน์ในแอนตาร์กติกา กองทัพเรือสหรัฐก็ได้ซื้อรุ่นบีจำนวนมากที่มีสกีโดยใช้ชื่อว่าแอลซี-130
แบบสอดแนมอิเลคทรอนิกของซี-130บีถูกเรียกว่าซี-130บี-2 มี 13 ลำที่ถูกดัดแปลงและใช้งานภายใต้โครงการซันแวลลีย์ พวกมันปฏิบัติการที่ฐานทัพอากาศโยโกตาในญี่ปุ่นเป็นหลัก ทั้งหมดถูกเปลี่ยนเป็นซี-130บีรุ่นมาตรฐานหลังจากที่เข้ามาแทนที่เครื่องบินลาดตระเวนแบบอื่น ซี-130บี-2 มีจุดเด่นที่ถังเชื้อเพลิงเพิ่มในปีกของมัน ซึ่งมีเสาอากาศข่าวกรองติดตั้งอยู่ กระเปาะนั้นมีขนาดใหญ่กว่าถังแบบมาตรฐานของรุ่นบีเล็กน้อย เครื่องบินส่วนใหญ่มีจุดเด่นที่เสาอากาศลู่บนลำตัวส่วนบน เช่นเดียวกับเสาอากาศแบบสายที่อยู่ระหว่างครีบกับลำตัวส่วนบนที่ไม่มีในซี-130 รุ่นอื่น การเรียกหมายเลขบนหางของเครื่องจะเปลี่ยนไปเรื่อยเพื่อทำให้เกิดการสับสนและปิดบังภารกิจที่แท้จริงของมัน
ซี-130อี
รุ่นอีที่มีพิสัยไกลขึ้นนั้นได้เข้าประจำการในปีพ.ศ. 2505 หลังจากที่พัฒนาเป็นพาหนะขนส่งระยะไกลให้กับกองทัพ โดยเฉพาะในรุ่นบี การตั้งชื่อใหม่มาจากการติดตั้งถังเชื้อเพลิงขนาด 1,360 แกลลอนใต้ปีกแต่ละข้าง และเครื่องยนต์ใบพัดอัลลิสัน ที-56-เอ-7เอที่ทรงพลังกว่าเดิม รุ่นอียังมีจุดเด่นที่โครงสร้างซึ่งได้รับการพัฒนา ระบบอิเลคทรอนิกอากาศ และน้ำหนักที่เพิ่มขึ้น
ซี-130เอฟ เคซี-130เอฟ และซี-130จี
เคซี-130 เป็นเครื่องบินเติมเชื้อเพลิงที่มาจากซี-130เอฟที่สร้างมาเพื่อนาวิกโยธินสหรัฐในปีพ.ศ. 2501 โดยติดตั้งถังเชื้อเพลิงขนาด 3,600 แกลลอนที่ถอดออกได้ซึ่งอยู่ด้านในส่วนเก็บสินค้า ปีกทั้งสองมีท่อเติมเชื้อเพลิงที่จะส่งเชื้อเพลิงได้ 300 แกลลอนต่อนาทีให้กับอากาศยานได้สองลำพร้อมๆ กัน ซี-130จีได้มีการเพิ่มความแข็งแกร่งทางโครงสร้างเข้าไปเพื่อให้รับน้ำหนักได้มากขึ้น
ซี-130เอช
รุ่นเอชนั้นได้พัฒนาเครื่องยนต์ใบพัดอัลลิสัน ที56-เอ-15 ปีกด้านนอกที่ออกแบบใหม่ ระบบอิเลคทรอนิกอากาศใหม่ และยังมีการพัฒนาอื่นๆ อีกเล็กน้อย ต่อมารุ่นเอชมีการพัฒนาอายุการใช้งานและปีกส่วนกลางซึ่งแตกต่างจากเอชรุ่นเดิม รุ่นเอชยังคงถูกใช้อย่างกว้างขวางโดยกองทัพอากาศสหรัฐและประเทศอื่นๆ การส่งมอบครั้งแรกๆ เริ่มขึ้นในปีพ.ศ. 2507 โดยผลิตจนถึงปีพ.ศ. 2539 รุ่นเอชนั้นถูกพัฒนาเป็นรุ่นใหม่ในปีพ.ศ. 2517
ยามชายฝั่งสหรัฐใช้เอชซี-130เอชสำหรับการค้าหาและช่วยเหลือระยะไกล การสกัดกั้นการลักลอบขนส่งยา การลาดตระเวนหาผู้ลี้ภัยผิดกฎหมาย รักษาดินแดน และขนส่ง
ตั้งแต่ปีพ.ศ. 2535-2539 ซี-130เอชถูกเรียกว่าซี-130เอช3 โดยกองทัพอากาศสหรัฐ 3 นั้นหมายถึงการออกแบบครั้งที่สามของรุ่นเอช การพัฒนารวมทั้งห้องนักบิน เรดาร์เอพีเอ็น-241 ไฟมองกลางคืน และระบบอิเลคทรอนิกที่ให้พลังสะอาดกับส่วนประกอบใหม่ๆ ที่บอบบาง
ซี-130เค
เป็นรุ่นส่งออกให้กับสหราชอาณาจักร มันถูกเรียกว่าเฮอร์คิวลิส ซี.1 โดยกองทัพอากาศอังกฤษ มันเหมือนกับเฮอร์คิวลิสรุ่นดั้งเดิม
ซี-130 รุ่นอื่น
เอชซี-130พี/เอ็นเป็นแบบค้นหาและช่วยเหลือพิสัยไกลที่ใช้โดยกองทัพอากาศสหรัฐซึ่งพัฒนามาจากเอชซี-130พีรุ่นก่อนหน้า มันสามารถขนหน่วยกู้ภัยพลร่ม อุปกรณ์ช่วยชีวิต และเชื้อเพลิงสำหรับเติมให้กับเฮลิคอปเตอร์โจมตี เอชซี-130 มักถูกใช้เป็นเครื่องบินบัญชาการสำหรับภารกิจค้นหาและช่วยเหลือ ในรุ่นแรกๆ จะมีรอกที่ออกแบบมาเพื่อดึงคนขึ้นมาโดยใช้ลวดที่แขวนกับบอลลูนฮีเลียม ในภาพยนตร์เรื่องเดอะ กรีน เบเร่ต์สของจอห์น เวย์นได้แสดงให้เห็นเช่นกัน มันเรียกว่าระบบฟุลตันที่ต่อมาถูกนำออกเมื่อการเติมเชื้อเพลิงทางอากาศให้กับเฮลิคอปเตอร์นั้นปลอดภัยกว่าและมีประโยชน์มากกว่า ในภาพยนตร์เรื่องเดอะ เพอร์เฟ็ค สตอร์มได้แสดงให้เห็นภารกิจค้นหาและช่วยเหลือที่มีการเติมเชื้อเพลิงทางอากาศให้กับเอชเอช-60จีโดยเอชซี-130พี
ซี-130อาร์และซี-130ทีเป็นรุ่นของกองทัพเรือและนาวิกโยธินสหรัฐ ทั้งสองแบบติดตั้งถังเชื้อเพลิงไว้ใต้ปีก ของกองทัพเรือจะมีระบบอิเลคทรอนิกอากาศที่พัฒนาอีกเล็กน้อย ทั้งสองรุ่นใช้เครื่องยนต์อัลลิสัน ที-56-เอ-16 ของนาวิกโยธินใช้ชื่อเคซี-130อาร์หรือเคซี-130ทีเมื่อติดตั้งแท่นเติมเชื้อเพลิงและระบบมองกลางคืน
อาร์ซี-130 เป็นรุ่นสำหรับการสอดแนม มันถูกใช้โดยกองทัพอากาศอิหร่าน
ล็อกฮีด แอล-100 เป็นแบบของพลเรือน มันเหมือนกับรุ่นอีโดยปราศจากที่ติดตั้งถังเชื้อเพลิงหรืออุปกรณ์ทางทหาร แอล-100 มีสองรุ่น คือ แอล-100-20 ที่มีลำตัวขนาด 2.5 เมตร และแอล-100-30 ที่มีขนาด 4.6 เมตร แอล-100 นั้นไม่เป็นที่นิยมนักในตลาดแต่มักถูกใช้โดยสายการบินขนส่ง แอล-100 ยังถูกใช้โดยคูเวตและซาอุดิอาระเบีย
รุ่นในอนาคต
ในทศวรรษที่ 2513 ล็อกฮีดได้ยื่นข้อเสนอซี-130 ที่มีเครื่องยนต์เทอร์โบแฟนแทนเครื่องยนต์ใบพัด แต่กองทัพอากาศสหรัฐต้องการเครื่องบินที่มีการบินขึ้นที่แตกต่างซึ่งมีอยู่แล้วมากกว่า ในปีทศวรรษที่ 2523 ซี-130 มีแนวโน้มที่จะถูกแทนที่โดยโครงการยานขนส่งขึ้น-ลงในระยะสั้น โครงการถูกยกเลิกและซี-130 ก็ยังคงถูกผลิตต่อไป
ประวัติการใช้งาน
เฮอร์คิวลิสนั้นเป็นเครื่องบินที่ใหญ่ที่สุดและหนักที่สุดบนเรือบรรทุกเครื่องบิน ในเดือนตุลาคมและพฤศจิกายน พ.ศ. 2506 เคซี-130เอฟได้ลงจอดบนเรือยูเอสเอส ฟอร์เรสทัล นักบินเจมส์ แฟลทลีย์ที่ 3 ได้รับรางวัลเหรียยกล้าหาญในการบินในการให้ความร่วมมือในครั้งนั้น การทดสอบประสบความสำเร็จอย่างมาก แต่มันก็ยังความคิดที่เสี่ยงเกินไป ดังนั้นซี-2 เกรย์ฮาวด์จึงถูกใช้ทำหน้าที่แทน เฮอร์คิวลิสลำดังกล่าวถูกเก็บไว้ที่พิพิธภัณฑ์การบินทางทะเลที่ฟลอริดา
ในขณะที่ซี-130 ทำหน้าที่ลำเลียงและขนเสบียงรายวัน มันก็ยังเป็นส่วนหนึ่งในปฏิบัติการรุกที่มีชื่อเสียงเช่นกัน
เอซี-130 ยังได้ทำสถิติเป็นเครื่องบินที่บินนานที่สุด ตั้งแต่วันที่ 22-24 ตุลาคม พ.ศ. 2540 เอซี-130ยูสองลำได้ทำการบิน 36 ชั่วโมงจากฐานบินในฟลอริดาไปยังเมืองเดกูในเกาหลีใต้ในขณะที่ทำการเติมเชื้อเพลิงไป 7 ครั้ง กันชิปได้ถูกใช้มาตั้งแต่สงครามเวียดนาม ยกเว้นการทิ้งระเบิดลิเบียในปีพ.ศ. 2529
เอ็มซี-130 คอมแบททาลอนถูกใช้เพื่อการทิ้งระเบิดขนาดหนักที่สุดโลก บีแอลยู-82 และจีบียู-43/บี แบบแรกถูกใช้ในสงครามเวียดนามเพื่อเคลียร์ทางลงจอดให้กับเฮลิคอปเตอร์และกำจัดทุ่งกับระเบิด น้ำหนักและขนาดของอาวุธทำให้มันเป็นไปไม่ได้ที่จะบรรทุกมันบนเครื่องบินทิ้งระเบิด จีบียู-43/บีเป็นผู้สืบทอดจากบีแอลยู-82 และทำหน้าที่คล้ายกัน
ในสงครามอินเดีย-ปากีสถานเมื่อปีพ.ศ. 2508 กองทัพอากาศปากีสถานได้ดัดแปลงเครื่องบินมากมายสำหรับทิ้งระเบิดและโจมตีสะพานและกองทหาร ไม่มีเครื่องบินลำใดถูกยิงตกในการรบ แม้ว่าจะมีหนึ่งลำที่ได้รับความเสียหาย
มันยังถูกใช้ในปฏิบัติการเอ็นเท็บบ์เมื่อปีพ.ศ. 2519 ซึ่งอิสราเอลได้ส่งหน่วยคอมมานโดเข้าทำการโจมตีและช่วยเหลือผู้โดยสาร 103 คนในเครื่องบินที่ถูกจี้โดยผู้ก่อการร้ายชาวปากีสถานกับชาวเยอรมันที่สถานบินเอ็นเท็บบ์ในอูกันดา ทีมช่วยเหลือประกอบด้วยทหาร 200 นาย รถจี๊บ และเมอร์ซิเดส-เบนซ์สีดำหนึ่งคัน ถูกขนส่งทางอากาศจากอิสราเอลไปยังเอ็นเท็บบ์โดยเฮอร์คิวลิสสี่ลำโดยปราศจากการเติมเชื้อเพลิงทางอากาศ
ในสงครามหมู่เกาะฟอล์คแลนด์ในปีพ.ศ. 2525 ซี-130 ของกองทัพอากาศอาร์เจนตินาได้เสี่ยงอันตรายด้วยการขนเสบียงทุกวันในตอนกลางคืนเพื่อหลบแนวปิดกั้น พวกมันยังทำการบินสำรวจในตอนกลางวันอีกด้วย มีหนึ่งลำที่ถูกยิงตก อาร์เจนตินายังมีเคซี-130 เพื่อเติมเชื้อเพลิงทางอากาศอีกด้วย และมันได้เติมเชื้อเพลิงให้กับ เอ-4 สกายฮอว์ค และดัซโซลท์-เบร์เกต์ ซูเปอร์ เอตังดาร์ท ซึ่งได้จมเรือของอังกฤษไป 6 ลำ อังกฤษได้ใช้เอซี-130 ของพวกเขาเพื่อสนับสนุนปฏิบัติการลำเลียง
ในสงครามอ่าวเมื่อปีพ.ศ. 2534 ซี-130 เฮอร์คิวลิสถูกใช้โดยกองทัพอากาศ กองทัพเรือ และนาวิกโยธินสหรัฐ พร้อมกับกองทัพของออสเตรเลีย นิวซีแลนด์ ซาอุดิอาระเบีย เกาหลีใต้ และสหราชอาณาจักร
ในสงครามอัฟกานิสถานเมื่อปีพ.ศ. 2544 ซี-130 ถูกใช้โดยออสเตรเลีย เบลเยี่ยม แคนาดา เดนมาร์ก ฝรั่งเศส อิตาลี เนเธอร์แลนด์ นิวซีแลนด์ นอร์เวย์ เกาหลีใต้ สเปน สหราชอาณาจักร และสหรัฐ
ซี-130 หนึ่งลำของกองทัพอากาศอังกฤษถูกยิงตกในวันที่ 30 มกราคม พ.ศ. 2548 เมื่ออิรักใช้ปืนต่อต้านอากาศยานซียู-23 ยิงมันในขณะทำการบินที่ระดับ 1,648 ฟุตหลังจากที่ส่งหน่วยเอสเอเอส
ซี-130ที แฟตอัลเบิร์ตเป็นรุ่นพิเศษเพียงลำเดียวของทีมบินผาดโผนบลูแองเจิล แม้ว่ามันจะทำงานให้กับกองทัพเรือ แต่นาวิกโยธินก็ใช้มันด้วยเช่นกัน ในงานแสดงบางงานแฟตอัลเบิร์ตจะเข้าร่วมแสดงด้วยเพื่อเป็นการสาธิตความสามารถในเครื่องยนต์ไอพ่นของมัน
ในวันที่ 2 กันยายน พ.ศ. 2552 มีการรายงานว่าแผนที่จะพัฒนาซี-130 อาจถูกระงับไปเพื่อเพิ่มทุนให้กับเอฟ-35 และโครงการเครื่องบินเชื้อเพลิงรุ่นใหม่
เลขนิวตรอน
เลขนิวตรอน (neutron number) ใช้สัญลักษณ์ N คือจำนวนของนิวตรอนที่อยู่ในนิวไคลด์หนึ่งๆ
เลขอะตอม (หรือเลขโปรตอน) บวกกับเลขนิวตรอน แล้ว จะได้เท่ากับเลขมวล: Z+N=A
ปกติในการเขียนสัญลักษณ์นิวไคลด์จะไม่ค่อยเขียนเลขนิวตรอน เลขนิวตรอนมักจะปรากฏเป็นตัวห้อยอยู่ทางด้านขวาของสัญลักษณ์ธาตุเคมี ดูตัวอย่างในตาราง
นิวไคลด์ที่มีเลขนิวตรอนเลขเดียวกันแต่มีเลขโปรตอนต่างกัน จะเรียกว่า ไอโซโทน (isotone) ซึ่งมีที่มาจากการแทนที่ตัว p ในคำว่าไอโซโทป (isotope) ด้วย n ในความหมายแทนนิวตรอน
นิวไคลด์ที่มีเลขมวลเลขเดียวกัน เรียกว่า ไอโซบาร์
ธันวาคม พ.ศ. 2558
'''ธันวาคม พ.ศ. 2558''' เป็นเดือนที่ 12 ของปี พ.ศ. 2558 วันแรกของเดือนเป็นวันอังคาร และวันสุดท้ายของเดือนเป็นวันพฤหัสบดี
ประเทศนอร์เวย์ในโอลิมปิกเยาวชนฤดูร้อน 2010
ประเทศนอร์เวย์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาตินอร์เวย์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศนอร์เวย์ได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
Buffered charcoal yeast extract agar
Buffered charcoal yeast extract (BCYE) เป็นอาหารเลี้ยงเชื้อที่ใช้เลี้ยงแบคทีเรียแกรมลบชนิด Francisella tularensis, Legionella pneumophila และ Haemophilus influenzae และเคยใช้ในการเลี้ยง Acanthamoeba keratitis.
เซ็ตสึนะ
เซ็ตสึนะ หรือ เซสึนะ (หรืออาจสะกดทับศัพท์ในแบบอื่น ๆ) เป็นชื่อบุคคลญี่ปุ่น สามารถหมายความถึง "สักครู่" หรือ "หิมะสงบ"
ชื่อนี้มี การ ออกเสียง ภาษา ญี่ปุ่น ระยะ เดียวกัน ของ พุทธ: せつな หมาย "แยก ที่ สอง" ซึ่ง นำ เข้า จาก ประเทศจีน (ใน รูป แบบ ตัว อักษร ตัวอักษรจีน: 刹那 chànà) แต่ มา ใน ประเทศอินเดีย (ใน ภาษาสันสกฤต: क्षण ksana).
ชื่อดังกล่าวอาจหมายความถึง
ปลาตะเพียนน้ำเค็ม
ปลาตะเพียนน้ำเค็ม หรือ ปลาโคก หรือ ปลามักคา (Shortnose gizzard shad, Chacunda gizzard shad; ) ปลาน้ำเค็มและน้ำกร่อยชนิดหนึ่ง ในวงศ์ปลาหลังเขียว (Clupeidae)
มีความยาวประมาณ 14–20 เซนติเมตร กินซากสัตว์และพืชเน่าเปื่อยเป็นอาหาร
มีพฤติกรรมอาศัยอยู่รวมกันเป็นฝูง หากินตามพื้นที่หน้าดินตามชายฝั่งและบริเวณปากแม่น้ำ พบทั่วไปในอ่าวไทย ในต่างประเทศพบในแถบอินโด-แปซิฟิก ตั้งแต่อ่าวเปอร์เซีย, ชายฝั่งอินเดีย, ทะเลอันดามัน จนถึงนิวแคลิโดเนีย
เป็นปลาเศรษฐกิจ ใช้เนื้อในการรับประทานเป็นอาหาร